techiaith/cofnodycynulliad_en-cy huggingface dataset:
English: Thank you, Llywydd. Obviously, the comments in question after my statement had concluded were not intended for broadcast or entry onto the record. I did speak with the Member for Cardiff Central on the day in question to apologise, and I'm grateful to her for accepting my apology. I am, of course, happy to withdraw the remarks and provide the apology to the Assembly and the Presiding Office that is plainly required, and I hope it helps all of us to move on and deal with matters in a more appropriate manner in the future, including, of course, myself.
Welsh: Diolch, Llywydd. Yn amlwg, ni fwriadwyd i'r sylwadau dan sylw ar ôl i'm datganiad ddod i ben gael eu darlledu na'u cofnodi. Fe wnes i siarad â'r Aelod dros Ganol Caerdydd ar y diwrnod dan sylw i ymddiheuro, ac rwy'n ddiolchgar iddi am dderbyn fy ymddiheuriad. Rwyf i, wrth gwrs, yn fodlon tynnu'r sylwadau yn ôl a darparu'r ymddiheuriad i'r Cynulliad ac i Swyddfa'r Llywydd y mae'n amlwg sydd ei angen, ac rwy'n gobeithio y bydd yn helpu pob un ohonom ni i symud ymlaen ac ymdrin â materion mewn modd mwy priodol yn y dyfodol, gan gynnwys fi fy hun, wrth gwrs.
English: The next point of order was a point of order regarding the scheduling of oral questions and Standing Order 34.18. The Deputy Presiding Officer responded at the time, last week, and I want to update Members following the Business Committee meeting held on Monday. Business managers agreed that I continue with the practice of disapplying the requirements of Standing Order 12.56. No oral questions will be scheduled, but as Members are aware, topical questions will be reintroduced from next week onwards. The Business Committee continues to review the organisation of business on a weekly basis. I am grateful for Members' understanding as we continue to enable this Assembly to carry out its functions during these unprecedented times.
Welsh: Y pwynt o drefn nesaf yw'r pwynt o drefn ynghylch amserlennu cwestiynau llafar a Rheol Sefydlog 34.18. Ymatebodd y Dirprwy Lywydd ar y pryd yr wythnos diwethaf, ond dwi eisiau rhoi ychydig o wybodaeth fwy diweddar i'r Aelodau yn dilyn cyfarfod o'r Pwyllgor Busnes ddydd Llun. Cytunodd y rheolwyr busnes fy mod yn parhau â'r arfer o ddatgymhwyso gofynion Rheol Sefydlog 12.56. Ni chaiff cwestiynau llafar eu hamserlennu, ond fel y gŵyr Aelodau, caiff cwestiynau amserol eu hailgyflwyno o'r wythnos nesaf ymlaen. Mae'r Pwyllgor Busnes yn parhau i adolygu'r drefn busnes yn wythnosol. Rwy'n ddiolchgar am ddealltwriaeth yr Aelodau wrth inni barhau i alluogi'r Cynulliad yma i ymgymryd â'n swyddogaethau yn ystod yr amseroedd digynsail yma.
English: With that, I move on to our first item of business this afternoon, which is the business statement and announcement, and I call on the First Minister to make that statement.
Welsh: Gyda hynny, dwi'n symud ymlaen i'r eitem gyntaf ar ein busnes y prynhawn yma, sef y datganiad busnes, a dwi'n galw ar y Prif Weinidog i wneud y datganiad hynny.
English: Diolch, Llywydd. The only change to today's agenda is to increase the length of each oral statement to 60 minutes. Draft business for the next three sitting weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Yr unig newid i agenda heddiw yw cynyddu hyd pob datganiad llafar i 60 munud. Mae'r busnes drafft ar gyfer y tair wythnos eistedd nesaf wedi ei nodi yn y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau yn electronig.
English: The next item, therefore, is the statement by the First Minister on coronavirus, and I call on the First Minister to make that statement.
Welsh: Yr eitem nesaf, felly, yw'r datganiad gan y Prif Weinidog ar y coronafeirws, a dwi'n galw ar y Prif Weinidog i wneud ei ddatganiad.
English: Llywydd, once again, I will update Members on the Government's response to the coronavirus crisis. We continue to work urgently to resolve the most pressing issues, including personal protective equipment for public service workers. We are working to strengthen the public health infrastructure so that we are ready for the next phase, when we can begin to relax the current restrictions. We have published our framework so that we can share with the public how we will take decisions on the next steps to be taken. In the meantime, it's crucial that everyone continues to respect the rules, to keep themselves safe, to protect the NHS and to safeguard the most vulnerable.
Welsh: Llywydd, unwaith eto, byddaf yn rhoi gwybodaeth i Aelodau am ymateb y Llywodraeth i'r argyfwng coronafirws. Rydym yn dal ati i weithio ar frys i ddatrys y pethau mwyaf pwysig, yn cynnwys offer amddiffynnol ar gyfer gweithwyr yn y gwasanaethau cyhoeddus. Rydym yn gweithio i gryfhau'r strwythur iechyd cyhoeddus er mwyn bod yn barod ar gyfer y cam nesaf, pan fyddwn yn barod i ddechrau llacio'r rheolau presennol. Rydym wedi cyhoeddi ein fframwaith er mwyn rhannu â'r cyhoedd sut y byddwn yn mynd ati i benderfynu ar y camau nesaf. Yn y cyfamser, mae'n bwysig iawn fod pawb yn dal i barchu'r rheolau er mwyn diogelu eu hunain, amddiffyn y gwasanaeth iechyd a gwarchod pobl fregus.
English: First Minister, the leader of your party has said we're possibly on track to have one of the worst death rates in Europe. Now, he was referring to the UK of course, but the same is, sadly, true for Wales. Why have we done so badly compared to so many other countries?
Welsh: Prif Weinidog, mae arweinydd eich plaid wedi dweud ein bod o bosibl ar y trywydd i fod ag un o'r cyfraddau marwolaeth gwaethaf yn Ewrop. Nawr, roedd e'n cyfeirio at y DU wrth gwrs, ond mae'r un peth yn wir am Gymru, gwaetha'r modd. Pam ydym ni wedi gwneud mor wael mewn cymhariaeth â chynifer o wledydd eraill?
English: I don't think I am necessarily the best person to offer a comprehensive answer to that question, because the answer will rely on people with expertise in many different dimensions. I just want to remind the Member that, six weeks ago, we faced the position here in Wales where we had a genuine fear that coronavirus would take off to an extent that our NHS would be overwhelmed - we wouldn't have either beds in critical care or ventilators that were necessary. I remember a very sober conversation with the leader of Plaid Cymru one weekend, when we talked about the invidious position that clinicians might face where they had to choose between people who would be offered treatment and those who might not be. All the efforts that we have made - in the NHS, in social care, and by Welsh citizens - mean that we are not in that position and have not been in that position. So, the death rates of course are hugely concerning, and comparisons will be made of what has happened here with what has happened elsewhere, but in doing that let us not just set to one side the enormous efforts that people have made to avoid those very, very difficult and painful positions that at one time we thought were a realistic prospect here in Wales.
Welsh: Nid wyf i'n credu mai fi yw'r person gorau o reidrwydd i gynnig ateb cynhwysfawr i'r cwestiwn yna, oherwydd bydd yr ateb yn dibynnu ar bobl sydd ag arbenigedd mewn sawl gwahanol ddimensiwn. Hoffwn atgoffa'r Aelod ein bod ni'n wynebu'r sefyllfa yma yng Nghymru, chwe wythnos yn ôl, pan oedd gennym ni ofn gwirioneddol y byddai coronafeirws yn cynyddu i'r graddau y byddai'n mynd yn drech na'n GIG - na fyddai gennym ni welyau mewn gofal critigol nac awyryddion a oedd yn angenrheidiol. Rwy'n cofio sgwrs ddifrifol iawn gydag arweinydd Plaid Cymru ar un penwythnos, pan soniasom am y sefyllfa annymunol y gallai clinigwyr ei hwynebu lle byddai'n rhaid iddyn nhw ddewis rhwng pobl a fyddai'n cael cynnig triniaeth a'r rhai efallai na fydden nhw. Mae'r holl ymdrechion yr ydym ni wedi eu gwneud - yn y GIG, ym maes gofal cymdeithasol, a chan ddinasyddion Cymru - yn golygu nad ydym ni yn y sefyllfa honno ac nad ydym ni wedi bod yn y sefyllfa honno. Felly, mae'r cyfraddau marwolaeth yn peri pryder mawr, wrth gwrs, a bydd cymariaethau'n cael eu gwneud o'r hyn sydd wedi digwydd yma a'r hyn sydd wedi digwydd mewn mannau eraill, ond wrth wneud hynny gadewch i ni beidio â gwthio i'r neilltu yr ymdrechion aruthrol y mae pobl wedi eu gwneud i osgoi'r sefyllfaoedd anodd a phoenus iawn hynny a oedd, ar un adeg, yn bosibilrwydd realistig yma yng Nghymru.
English: Can I ask about PPE? Will you publish formal medical advice from the chief medical officer on the use of protection, facial protection, by the public? And did you act on the recommendations of the New and Emerging Respiratory Virus Threats Advisory Group, the Scientific Advisory Group for Emergencies sub-committee, when it proposed that face visors and eye goggles were added to the pandemic stockpile in 2016, and when it did similarly as regards surgical gowns in June of last year?
Welsh: A gaf i ofyn am gyfarpar diogelu personol? A wnewch chi gyhoeddi cyngor meddygol ffurfiol gan y prif swyddog meddygol ar y defnydd o gyfarpar diogelu, cyfarpar diogelu'r wyneb, gan y cyhoedd? Ac a wnaethoch chi weithredu ar argymhellion y Grŵp Cynghori ar Fygythiadau Feirws Anadlol Newydd a Datblygol, is-bwyllgor y Grŵp Cynghori Gwyddonol ar gyfer Argyfyngau, pan gynigiodd y dylid ychwanegu feisorau wyneb a gogls llygaid at y stoc pandemig yn 2016, a phan wnaeth yr un peth o ran gynau llawfeddygol ym mis Mehefin y llynedd?
English: I'll do my best to provide an answer to the Member's questions about the advice of a sub-committee in 2016 - I don't think Members will expect me to have answers to that just at my fingertips. On the issue of non-medical face coverings by members of the public, we remain in discussion with our own chief medical officer about the advice that he would provide on that. We're of course interested in the guidance that was published in Scotland yesterday. There are upsides and downsides to any course of action. Many members of the public are already wearing coverings of that sort, and clearly it gives those people confidence to resume parts of daily life. Our own chief medical officer, in the discussions that I've had with him already, points to the danger that people can take false reassurance from wearing face coverings of that sort. Quite certainly, if anybody thought, having a symptomatic cough, that putting a face mask on makes it safe for you to go out, they would not be following good advice. So, we continue in discussion with the chief medical officer. He will formalise his advice, no doubt, at some point, and once his advice is formal, then of course I'll be happy to make that public.
Welsh: Fe wnaf fy ngorau i ateb cwestiynau'r Aelod am gyngor is-bwyllgor yn 2016 - nid wyf i'n credu y bydd yr Aelodau yn disgwyl i mi fod â'r atebion i hynny ar flaenau fy mysedd. O ran y mater o orchuddion wyneb anfeddygol gan aelodau'r cyhoedd, rydym ni'n parhau i drafod gyda'n prif swyddog meddygol ein hunain y cyngor y byddai'n ei roi ar hynny. Mae gennym ni ddiddordeb, wrth gwrs, yn y canllawiau a gyhoeddwyd yn yr Alban ddoe. Ceir manteision ac anfanteision i unrhyw gamau gweithredu. Mae llawer o aelodau'r cyhoedd eisoes yn gwisgo gorchuddion o'r math hwnnw, ac mae'n amlwg yn rhoi hyder i'r bobl hynny ailafael mewn rhannau o fywyd bob dydd. Mae ein prif swyddog meddygol ein hunain, yn y trafodaethau yr wyf i wedi eu cael gydag ef eisoes, yn cyfeirio at y perygl y gall pobl gymryd sicrwydd ffug o wisgo gorchuddion wyneb o'r math hwnnw. Yn gwbl sicr, pe byddai unrhyw un yn meddwl, â chanddo beswch symptomatig, bod gwisgo mwgwd wyneb yn ei gwneud yn ddiogel i chi fynd allan, ni fyddai'n dilyn cyngor da. Felly, rydym ni'n parhau i drafod gyda'r prif swyddog meddygol. Bydd yn ffurfioli ei gyngor, yn ddi-au, ar ryw adeg, a phan fydd ei gyngor yn ffurfiol, yna wrth gwrs byddaf yn hapus i'w gyhoeddi.
English: Llywydd, I thank Mick Antoniw for those questions. I'm very pleased indeed to associate myself with what he has said about the fantastic work that postal workers do every day and have sustained during the coronavirus emergency. They are workers on the front line, as Mick Antoniw said, and we're really grateful to them for the way in which they have kept that part of normal life going through the whole crisis. Mick Antoniw is absolutely right, of course, about the pressures on local government, and let me too say that I think that local government in Wales has demonstrated its strength during the last weeks in providing services at that local level to people where the need is greatest. We've been very fortunate, I think, to have local government in Wales led by Councillor Andrew Morgan, both as leader of RCT, but also as leader of the Welsh Local Government Association. The Welsh Government has already provided £110 million directly and additionally to local government in Wales, exceeding the £95 million we've had in consequentials from the UK Government for the same purposes in England. We are working with the WLGA who, together with the Local Government Association, are jointly making representations to the UK Government for further funding to take account of the lost income issue - a very serious issue for local authorities - and we as a Welsh Government are playing our part in making those points to UK colleagues too.
Welsh: Lywydd, diolchaf i Mick Antoniw am y cwestiynau yna. Rwy'n falch iawn yn wir o gysylltu fy hun â'r hyn y mae wedi ei ddweud am y gwaith ardderchog y mae gweithwyr post yn ei wneud bob dydd ac y maen nhw wedi ei gynnal yn ystod argyfwng y coronafeirws. Maen nhw'n weithwyr ar y rheng flaen, fel y dywedodd Mick Antoniw, ac rydym ni'n wirioneddol ddiolchgar iddyn nhw am y ffordd y maen nhw wedi cadw'r rhan honno o fywyd arferol i barhau drwy'r argyfwng cyfan. Mae Mick Antoniw yn llygad ei le, wrth gwrs, am y pwysau ar lywodraeth leol, a gadewch i mi ddweud hefyd fy mod i'n credu bod llywodraeth leol yng Nghymru wedi dangos ei chryfder yn ystod yr wythnosau diwethaf yn darparu gwasanaethau ar y lefel leol honno i bobl lle mae mwyaf o angen. Rydym ni wedi bod yn ffodus iawn, rwy'n credu, i gael llywodraeth leol yng Nghymru dan arweinyddiaeth y Cynghorydd Andrew Morgan, a hynny fel arweinydd Rhondda Cynon Taf, ond hefyd fel arweinydd Cymdeithas Llywodraeth Leol Cymru. Mae Llywodraeth Cymru eisoes wedi darparu £110 miliwn yn uniongyrchol ac yn ychwanegol i lywodraeth leol yng Nghymru, gan ragori ar y £95 miliwn yr ydym ni wedi ei gael mewn symiau canlyniadol gan Lywodraeth y DU at yr un dibenion yn Lloegr. Rydym ni'n gweithio gyda CLlLC sydd, ynghyd â'r Gymdeithas Llywodraeth Leol, yn cyflwyno sylwadau ar y cyd i Lywodraeth y DU am ragor o gyllid i gymryd y mater o incwm coll i ystyriaeth - mater difrifol iawn i awdurdodau lleol - ac rydym ni fel Llywodraeth Cymru yn chwarae ein rhan wrth wneud y pwyntiau hynny i gydweithwyr ar lefel y DU hefyd.
English: The Home Office announced on 11 April that it was working with charities in England to provide an additional £2 million for domestic abuse helplines and online support. Almost two weeks later, Welsh Women's Aid wrote to your Deputy Minister stating that violence against women, domestic abuse and sexual violence specialist services across Wales have expressed confusion, frustration and concern as to what additional funding is being made available as a response to COVID-19. So, aside from the £1.2 million announced in December, what new money has therefore been ring-fenced by the Welsh Government for these specialist services in Wales? Her Majesty's Government announced £200 million of new money for hospices in England, and it's understood the consequent allocation to the Welsh Government would be significantly more than the additional support of up to £6.3 million you announced for hospices in Wales. How, therefore, do you respond to the concern expressed by hospices across Wales that this additional money will not be used by the Welsh Government to support and sustain essential hospice services in Wales?
Welsh: Cyhoeddodd y Swyddfa Gartref ar 11 Ebrill ei bod yn gweithio gydag elusennau yn Lloegr i ddarparu £2 filiwn ychwanegol ar gyfer llinellau cymorth a chymorth ar-lein ar gyfer cam-drin domestig. Bron i bythefnos yn ddiweddarach, ysgrifennodd Cymorth i Ferched Cymru at eich Dirprwy Weinidog yn datgan bod gwasanaethau arbenigol trais yn erbyn menywod, cam-drin domestig a thrais rhywiol ledled Cymru wedi mynegi dryswch, rhwystredigaeth a phryder ynghylch pa gyllid ychwanegol sy'n cael ei ddarparu mewn ymateb i COVID-19. Felly, ar wahân i'r £1.2 miliwn a gyhoeddwyd ym mis Rhagfyr, pa arian newydd sydd wedi ei neilltuo gan Lywodraeth Cymru felly ar gyfer y gwasanaethau arbenigol hyn yng Nghymru? Cyhoeddodd Llywodraeth ei Mawrhydi £200 miliwn o arian newydd ar gyfer hosbisau yn Lloegr, deallir y byddai'r dyraniad canlyniadol i Lywodraeth Cymru yn sylweddol fwy na'r cymorth ychwanegol o hyd at £6.3 miliwn a gyhoeddwyd gennych chi ar gyfer hosbisau yng Nghymru. Sut, felly, ydych chi'n ymateb i'r pryder a fynegwyd gan hosbisau ledled Cymru na fydd yr arian ychwanegol hwn yn cael ei ddefnyddio gan Lywodraeth Cymru i gynorthwyo a chynnal gwasanaethau hosbis hanfodol yng Nghymru?
English: First Minister, you will be very aware that many farms in Wales are facing grave problems as a result of coronavirus and its impact on the food sector. Beef and dairy farmers, particularly, are facing huge losses of up to £10,000 a month in a number of cases. These businesses aren't going to be able to carry that level of loss and that level of debt for too long, so urgent action in this area is crucial. These businesses, generally speaking, don't qualify for many of the business schemes that your Government has already put in place. So, my question, quite simply, is: will you as First Minister, and will your Government, introduce a bespoke support scheme for Welsh farmers who find themselves in difficulties as a result of this crisis? And if you are intending to do that, can you tell us when, because, as I say, time is a key factor in all of this? If you don't intend to introduce such a scheme, then perhaps you could explain why.
Welsh: Prif Weinidog, mi fyddwch chi yn ymwybodol iawn fod nifer o ffermydd yng Nghymru, wrth gwrs, yn wynebu trafferthion dybryd yn sgil effaith y coronafeirws ar y sector fwyd. Mae ffermwyr bîff a ffermwyr llaeth yn enwedig yn wynebu colledion eithriadol o hyd at £10,000 y mis mewn nifer o achosion. Dyw'r busnesau yma ddim yn mynd i allu cario'r lefel yna o golledion a'r lefel yna o ddyledion am yn hir iawn, felly mae gweithredu ar frys ar y mater yma yn rhywbeth allweddol. A dyw'r busnesau yma ychwaith, wrth gwrs, ddim ar y cyfan yn gymwys i gael mynediad at nifer o'r cynlluniau busnes mae'ch Llywodraeth chi eisoes wedi'u cyhoeddi. Felly, fy nghwestiwn i yn syml iawn yw: a wnewch chi fel Prif Weinidog, ac a wnaiff eich Llywodraeth chi, gyflwyno cynllun cefnogi bespoke i ffermwyr Cymru sydd yn ffeindio eu hunain mewn trybini yn sgil y creisis yma? Ac os ŷch chi yn bwriadu gwneud hynny, yna a allwch chi ddweud wrthym ni pryd, oherwydd fel dwi'n dweud, mae amser yn ffactor allweddol yn hyn o beth? Ond os nad ŷch chi yn bwriadu cyflwyno cynllun o'r fath, efallai y gallwch chi esbonio pam.
English: Llywydd, I would like to thank Llyr Gruffydd for those questions. Just to say, first of all, that I do I recognise the problems faced in agriculture in the context of the coronavirus crisis. We have worked, and we do work, with farmers in the dairy sector, for example, to try to find more ways for them to make use of the milk that they produce on a daily basis in Wales. We know that where they sold milk prior to coronavirus that the demand there doesn't exist as it did presviously, but we do want to work with farmers in Wales in order to create alternative opportunities for them to use their milk by making more cheese or more butter, or whatever else they can produce. And I do know that those discussions are ongoing between our officials and leaders in the agricultural sector here in Wales. I do acknowledge what Llyr Gruffydd said about debts. I'm sure that many people working in this area are concerned about their futures and I am, of course, happy to speak to Lesley Griffiths about a bespoke scheme, as Llyr Gruffydd suggested, to see whether that could be something that could assist people working in this area. If we can draw together everything that we're currently doing to assist people, then I am more than happy to take the opportunity to speak to the Minister with responsibilities in this portfolio to see whether such a scheme would be of assistance in showing what we're already doing and what we wish to do in the future in order to support people in our rural areas.
Welsh: Llywydd, diolch i Llyr Gruffydd am y cwestiynau yna. Jest i ddweud i ddechrau, dwi'n cydnabod y problemau mae'r maes yma yn eu hwynebu yng nghyd-destun coronafeirws. Rydym ni wedi gweithio'n barod, ac rydym wedi bod yn gweithio trwy'r cyfnod, gyda ffermwyr yn y maes llaeth, er enghraifft, i drio ffeindio mwy o ffyrdd iddyn nhw ddefnyddio'r llaeth maen nhw'n ei gynhyrchu bob dydd yng Nghymru. Rydym ni'n gwybod, lle roedden nhw'n gwerthu llaeth cyn y coronafeirws, dydy'r alwad am laeth ddim yna fel yr oedd hi, ond rydym ni eisiau trio gweithio gyda ffermwyr yng Nghymru i greu cyfleon eraill iddyn nhw ddefnyddio'r llaeth trwy wneud fwy o gaws neu fenyn, neu beth bynnag maen nhw'n gallu ei wneud. Dwi'n gwybod bod y trafodaethau yna'n mynd ymlaen gyda'n swyddogion ni a gydag arweinwyr ffermwyr yma yng Nghymru. Dwi'n cydnabod yr hyn roedd Llyr Gruffydd yn ei ddweud am ddyledion. Dwi'n siŵr bod lot o bobl yn y maes yn becso am y dyfodol. Dwi'n fodlon siarad, wrth gwrs, gyda Lesley Griffiths am gynllun penodol, fel roedd Llyr Gruffydd yn ei awgrymu, i weld os byddai hwnna'n rhywbeth a allai helpu pobl yn y maes. Os ydyn ni'n gallu tynnu at ei gilydd bopeth rydym ni'n trio ei wneud gyda'n gilydd i helpu pobl yn y maes, dwi'n hollol fodlon i gymryd y cyfle i siarad â'r Gweinidog gyda'r cyfrifoldebau hyn i weld os byddai cynllun o'r fath yna yn help i ddangos beth rydym ni'n ei wneud yn barod a beth rydym ni eisiau ei wneud yn y dyfodol i roi help i bobl yng nghefn gwlad.
English: Can I associate myself with the remarks that have been made so far about local government? First Minister, I wanted to ask you about businesses. The support for businesses has been very welcome but, as you know, there are 178 job losses proposed at Safran in Cwmbran, and the aerospace industry is, I believe, uniquely at risk from this pandemic, so I'd like to ask you for an update on what discussions are taking place with Safran and for your assurances that you will work with the economy Minister to do everything possible to try to save those jobs. I also wanted to ask about support for vulnerable shoppers. Things are much improved with the shielded group and online shopping, but I'm continuing to be contacted by disabled people who have always shopped online and now can't access online shopping slots. What progress is being made, First Minister, in actually opening up some more slots for those particular shoppers who, though they are not shielded, do need that support? Diolch yn fawr.
Welsh: A gaf i gysylltu fy hun â'r sylwadau a wnaed hyd yma am lywodraeth leol? Prif Weinidog, roeddwn i eisiau eich holi chi am fusnesau. Mae'r cymorth i fusnesau wedi ei groesawu'n fawr, ond fel y gwyddoch, cynigir y bydd 178 o swyddi'n cael eu colli yn Safran yng Nghwmbrân, ac mae'r diwydiant awyrofod, yn fy marn i, mewn perygl unigryw oherwydd y pandemig hwn, felly hoffwn ofyn i chi am y wybodaeth ddiweddaraf am ba drafodaethau sy'n cael eu cynnal gyda Safran ac am eich sicrwydd y byddwch chi'n gweithio gyda Gweinidog yr economi i wneud popeth posibl i geisio achub y swyddi hynny. Roeddwn i hefyd eisiau holi am gymorth i siopwyr agored i niwed. Mae pethau'n well o lawer gyda'r grŵp a warchodir a siopa ar-lein, ond mae pobl anabl yn dal i gysylltu â mi sydd wedi siopa ar-lein erioed ac nad ydyn nhw'n gallu cael gafael ar slotiau siopa ar-lein erbyn hyn. Pa gynnydd sy'n cael ei wneud, Prif Weinidog, o ran agor mwy o slotiau i'r siopwyr penodol hynny sydd, er nad ydyn nhw wedi eu gwarchod, angen y cymorth hwnnw? Diolch yn fawr.